ཕྱི་ལོ་༡༩༥༩ལོར་རྒྱ་ནག་གིས་བོད་བཙན་བཟུང་བྱས་སྐབས་སྤྱི་ཚོགས་རིང་ལུགས་ཀྱི་ལྷ་ཡུལ་བསྐྲུན་རྒྱུའི་ཁས་ལེན་བྱས་ཡོད་ཀྱང་།དངོས་དོན་དུ་བོད་མི་རྣམས་གྲལ་རིམ་གཉིས་པའི་མི་སེར་ལྟ་བུར་གྱུར་ཡོད་པ་དང་།བོད་མི་ཚོས་ཞི་བའི་སྒོ་ནས་རྒྱ་ནག་གི་རྩ་ཁྲིམས་ནང་གསལ་བའི་གཞི་རྩའི་ཐོབ་ཐང་རྩོད་ཆེད་འདུ་འཛོམས་ཙམ་ཡང་བྱེད་ཆོག་གི་མེད་པ།དཔེར་ན་འདི་ལོ་ཟླ་༡ཚེས་༢༣དང་༢༤རྒྱ་ནག་གི་དཔྱིད་གསར་དུས་ཆེན་སྐབས་བོད་མིའི་ཐོག་མེ་མདའ་བརྒྱབས་ཏེ་བསད་པ་དང་འཛིན་བཟུང་བྱེད་པ་བཅས་བྱས་ཡོད།བོད་རང་སྐྱོང་ལྗོངས་ཟེར་བའི་དམར་ཚོགས་ཀྱི་འཐུས་མི་རྣམས་ལ་བོད་མི་ཞི་རྒོལ་བ་ཚོའི་ཐོག་དམག་དྲང་རྒྱུའི་གྲ་སྒྲིག་དགོས་ཚུལ་བཀོད་འདོམས་ཀྱང་བྱས་ཡོད།